Հրապարակման հեղինակը վերստին շոշափել է ԱՄՆ «երկակի ստանդարտների քաղաքականության» թեման, դարձյալ կրկնել այն, ինչ ասված է բազմիցս: Նրան, թերեւս, կարելի է հասկանալ. մարդն ապրում է համատարած ամնեզիայի, կեղծիքի եւ նենգափոխության երկրում, որտեղ ղարաբաղյան հակամարտությունը ներկայացվում է որպես «Հայաստանի կողմից Ադրբեջանի նկատմամբ տարածքային նկրտում», ներկայիս իրավիճակը՝ «ռազմական ագրեսիայի, օկուպացիայի եւ էթնիկ զտումների հետեւանք», իսկ կարգավորումը՝ միայն «օկուպացված տարածքների անվերապահ ազատում, փախստականների եւ ներքին տեղահանվածների վերադարձ իրենց մշտական բնակության վայրերը, այդ թվում եւ՝ Լեռնային Ղարաբաղ»: